钦定古今图书集成/历象汇编/岁功典/第072卷 > 中秋夜思郑延美有作 孙纬
## 钦定古今图书集成/历象汇编/岁功典/第072卷 > 中秋夜思郑延美有作 孙纬

《中秋中夜月》，世说慑妖精。顾兔云初蔽，长蛇谁与勍？
未追良友玩，安用玉轮盈。此意人谁谕，裁诗穿禁城。

===中秋月　　　　　　　　　　　潘纬===古今逢此夜，共冀泬㵳明。岂是月华别，祇应秋气清。
影当中土正，轮对八荒平。寻客徒留望，璿玑自有程。